  Виталий Пронин Векчи йӧ - кышкытКылем ар куспын Удмуртиысь шуръёс 85 муртлэсь улонзэ куспетӥ каризы. Вуын бырисьёс пӧлысь 73 процентэз шӧмаськемын вал. Кылем ар пумын кӧшкемыт учыр вал Эгра ёросысь Чутыр гуртын. Гуртазы бертӥсь агай-вынъёс сюрессэс вакчиятыны малпаллям, шур вамен потыса, векчи йӧ чигыса, кыкназы но кынмыса кулӥзы.Нимысьтыз верам потэ пыласькон интыос сярысь. Котькуд гуртын сямен шуръёс, ӵыпетъёс вань, нош гурт кивалтӥсьёс пляжъёс кылдытон сярысь уггес малпасько. Учконо, ке, юри кылдытэм интыосын одӥг адями но вуэ ӧз выйы. Тунсыко лыдпус вераз Россиысь МЧС-лэн Удмурт Республикая валтӥсь управленилэн кивалтӥсез Пётр Фомин, 1825-тӥ арын, пе, Ижын 108 пыласькон инты вылэм. Вуэ пырисьёсты эскериллям 265 доброволецъёс.Валентина Емельянова Теги: МЧС  